Diari Oficial de la Generalitat Valenciana


Sumari del DOGV 9720, del 08-11-2023 (2023/10462)

Anunci de la resolució del contracte d'agent urbanitzador de la unitat d'execució número 1 del sector 1 de la Urbanització Lloma Blanca, de Costur.
---------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/10247


Data del document
:   05-10-2023

Organisme emissor
:   Ajuntament de Costur

Tipus de document
:   Anunci

Descriptors 

:   * pla d'urbanisme
    * administració local

Anunci de la resolució del contracte d'agent urbanitzador de la unitat d'execució número 1 del sector 1 de la Urbanització Lloma Blanca, de Costur. [2023/10861]  
Per Acord del Ple de l'Ajuntament de Costur de data 13 de juliol de 2022, amb el text literal següent, s'ha aprovat resoldre el conveni urbanístic de 9 de juliol de 2002 subscrit entre l'Ajuntament de Costur i la mercantil Costa Costur, SL, amb CIF C88254197, rescindint l'adjudicació de la condició d'agent urbanitzador del Programa per al desenvolupament de l'actuació integrada corresponent a la unitat d'execució 1 del sector 1 del sòl urbanitzable residencial de Costur.  
  
«2n) Punt: resolució contracte urbanitzador. Unitat d'execució núm. 1, del sector 1, de la Urbanització Lloma Blanca de Costur.  
Vista la proposta de l'Alcaldia, que es motiva en els punts següents:  
  
«En relació amb l'expedient relatiu a la resolució contractual del Conveni urbanístic subscrit amb Costa Costur, SL, amb data 9 de juliol de 2002 per a l'execució del Programa per al desenvolupament de l'actuació integrada corresponent a la unitat d'execució 1 del sector 1 del sòl urbanitzable residencial de Costur.  
Tenint en compte les actuacions que conté l'expedient d'execució del Programa d'actuació integrada per al desenvolupament de la unitat d'execució 1 del sector 1 del sòl urbanitzable residencial de Costur, vist l'informe - proposta de secretària de data 2 de juny de 2022, del tenor següent:  
  
Antecedents de fet  
Primer. En sessió celebrada el 13 de juny de 2002 aquest Ple de l'Ajuntament va adjudicar a la mercantil Costa Costur, SL, el Programa per al desenvolupament d'actuacions integrades que afecta la unitat d'execució 1 del sector 1 del sòl urbanitzable residencial de la Urbanització Lloma Blanca, de Costur.  
El dia 9 de juliol de 2002 es va subscriure el Conveni urbanístic corresponent.  
  
Segon. Mitjançant providència de 30 de desembre de 2021 l'alcalde president d'aquest ajuntament va disposar:  
- Que pels serveis tècnics de l'Ajuntament s'emetera informe sobre l'estat d'execució del projecte d'urbanització de la unitat d'execució núm. 1 del sector núm. 1.  
- Que s'emetera informe jurídic sobre les possibles causes de resolució del conveni urbanístic i el procediment a seguir.  
  
Tercer. El dia 7 de gener de 2022 els serveis tècnics de l'Ajuntament van emetre informe el tenor literal del qual és el següent:  
«1. Les obres d'urbanització de la unitat d'execució núm. 1 de Costur no estan acabades.  
Falten realitzar les següents obres i actuacions perquè les obres que integraven el projecte d'urbanització de la unitat d'execució i del sector 1 del sòl urbanitzable residencial de Costur, realitzat per l'arquitecte Emilio Segarra Sancho estiga complet.  
Projectes de legalització de les línies i instal·lacions:  
- Projecte de legalització de la instal·lació d'enllumenat públic.  
- Projecte de legalització del centre de transformació.  
- Projecte de legalització de la instal·lació elèctrica en baixa tensió de distribució.  
- Projecte de legalització de la instal·lació elèctrica de mitjana tensió línia enterrada.  
- Projecte d'instal·lació elèctrica de mitjana tensió línia aèria.  
- Expedient d'expropiació forçosa per al pas de la línia aèria de mitjana tensió.  
Obres, instal·lacions i legalitzacions:  
- Instal·lació elèctrica de mitjana tensió línia aèria des del centre de transformació del carrer Lucena, de Costur, fins a la carretera d'accés al municipi CV 165, en el punt d'entroncament amb el camí d'accés a la unitat d'execució I.  
- Connexió adequada de la connexió a terra de tots els fanals de la urbanització.  
- Informes OCA i legalització línies.  
2. És urgent que es realitze la connexió de la línia de mitjana tensió des del transformador situat al carrer Llucena fins al transformador situat en la unitat d'execució núm. 1 del sector núm. 1 del sòl urbanitzable de Costur.  
Aquesta connexió pot realitzar-se amb el traçat proposat en el projecte d'urbanització realitzat per l'arquitecte Emilio Segarra Sancho o amb un altre traçat que puga facilitar l'execució de la línia.  
La línia de subministrament actual a la Urbanització la Lloma Blanca i que es va realitzar per a resoldre el problema de falta de tensió a la urbanització no compleix amb la normativa vigent i pot produir una fallada en el sistema deixant sense subministrament elèctric als residents del municipi.»  
  
Quart. El dia 24 de gener de 2022 s'ha emés informe jurídic les conclusions del qual són les següents:  
«Primer. Que la urbanitzadora Costa Costur, SL, ha incorregut en les causes de resolució següents:  
1. Amb caràcter principal, donada la data d'aprovació del programa (13.06.2002), i la data de la signatura del Conveni urbanístic (9.07.2002), i tenint en compte que la vigència del Programa era de 41 mesos a comptar de la seua entrada en vigor (articles 8.1 i 2 del Conveni Urbanístic), que es va produir amb la data de publicació de l'acord d'aprovació i adjudicació definitiva del programa (article 2.2 del Conveni Urbanístic), això és, el dia 6 de juliol de 2002, és obvi que s'ha produït la caducitat de l'adjudicació del programa (article 29, 10, paràgraf segon, de la LRAU).  
L'incompliment per part de la urbanitzadora Costa Costur, SL, suposa que també concorren les causes de resolució següents:  
- La prevista en l'article 111, e) i g), del Reial decret legislatiu 2/2000, això és:  
e) La demora en el compliment dels terminis per part del contractista i l'incompliment del termini assenyalat en l'article 71.2, lletra d).  
g) L'incompliment de les restants obligacions contractuals essencials.  
- Les previstes en les estipulacions 8.2.1 i 9.1, últim paràgraf, del Conveni urbanístic.  
2. En segon lloc, entenem que el tancament del full registral de Costa Costur, SL, unit a la falta de presentació per aquesta dels comptes anuals, i a la retirada del NIF, permetrien l'aplicació, per analogia, de la causa prevista en l'article 111, a) del Reial decret legislatiu 2/2000, això és, «la mort o incapacitat sobrevinguda del contractista individual o l'extinció de la personalitat jurídica del contractista».  
  
3. En tercer lloc, la seua declaració en estat d'insolvència per part del Jutjat Social (BORME núm. 52, de 14.03.2012), és constitutiva de la causa de resolució prevista en l'article 111.b del Reial decret legislatiu 2/2000, és a dir, «la declaració de fallida, de suspensió de pagaments, de concurs de creditors o d'insolvent fallit en qualsevol procediment, o l'acord de quitació i espera.»  
Segon. Que el procediment per a la resolució del conveni urbanístic és:  
A. L'indicat en l'article 29, 13 de la LRAU, això és:  
13. Altres incidències. Les relacions derivades de l'adjudicació del programa es regiran per les normes rectores de la contractació administrativa en el que aquestes no contradiguen el que es disposa per aquesta Llei ni siguen incompatibles amb els principis de la mateixa en els termes que reglamentàriament siguen desenvolupats.  
La resolució de l'adjudicació s'acordarà per l'administració actuant, previ dictamen del Consell Superior d'Urbanisme, que podrà ser instat també per l'urbanitzador. Sense perjudici de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'actuació a les previsions de l'article 10. El corresponent acord deurà, a més i quan siga procedent:  
  
A) Declarar, de conformitat amb el referit dictamen, l'edificabilitat d'aquells solars el propietari dels quals haja contribuït prou a les càrregues d'urbanització.  
B) Iniciar el procediment per a la reclassificació d'aquells terrenys en els quals, donat l'avançat de les obres d'urbanització, siga possible concloure-les en el règim propi de les actuacions aïllades.  
C) Incoar, si s'estima oportú, les actuacions precises per a acordar una nova programació del terreny en la qual el nou urbanitzador assumisca les obligacions de l'antic, afectant els béns i recursos resultants de la liquidació de la programació cancel·lada a executar la que la substituïsca o, en un altre cas, i excepte perjudici per a l'interés públic o tercer sense culpa, disposar:  
1. La devolució de la contribució a les càrregues d'urbanització, efectivament satisfetes i no aplicades al seu destí, als propietaris de terrenys en els quals no es vaja a escometre una nova programació, prèvia modificació pel mateix procediment seguit per a la seua adopció dels corresponents actes administratius dictats per a l'execució del programa cancel·lat, o  
2. La compensació que siga pertinent als propietaris que hagen contribuït a les càrregues d'urbanització amb càrrec a l'execució de les garanties prestades per l'antic urbanitzador, quan aquesta procedisca.  
D) Començar, en el seu cas, la tramitació dels procediments declaratius de l'incompliment de deures urbanístics que siguen pertinents.»  
  
B. En el que no siga contradictori amb l'anterior, el regulat pel Reial decret 1098/2001, de 12 d'octubre, pel qual s'aprova el Reglament general de la llei de contractes de les administracions públiques:  
  
Article 109.  Procediment per a la resolució dels contractes  
1. La resolució del contracte s'acordarà per l'òrgan de contractació, d'ofici o a instàncies del contractista, prèvia autorització, en el cas previst en l'últim paràgraf de l'article 12.2 de la Llei, del Consell de Ministres, i compliment dels requisits següents:  
a) Audiència del contractista per termini de deu dies naturals, en el cas de proposta d'ofici.  
b) Audiència, en el mateix termini anterior, de l'avalador o assegurador si es proposa la confiscació de la garantia.  
c) Informe del Servei Jurídic, excepte en els casos previstos en els articles 41 i 96 de la Llei.  
d) Dictamen del Consell d'Estat o òrgan consultiu equivalent de la comunitat autònoma respectiva, quan es formule oposició per part del contractista.  
2. Tots els tràmits i informes preceptius dels expedients de resolució dels contractes es consideraran d'urgència i gaudiran de preferència per al seu despatx per l'òrgan corresponent.  
Article 111.  Pèrdua de la garantia en cas de fallida  
La fallida del contractista, quan siga culpable o fraudulenta, portarà amb si la pèrdua de la garantia definitiva.  
Article 112.  Resolució per causes establides en el contracte  
1. La resolució per causes establides expressament en el contracte tindrà les conseqüències que en aquest s'establisquen i, en defecte d'això, es regularan per les normes de la Llei i d'aquest reglament sobre efectes de la resolució que siguen aplicables per analogia.  
2. S'inclourà en el plec de clàusules administratives particulars, a l'efecte de l'article 111, paràgraf h, de la Llei, l'obligació del contractista de guardar sigil respecte a les dades o antecedents que, no sent públics o notoris, estiguen relacionats amb l'objecte del contracte, dels quals tinga coneixement en ocasió d'aquest, llevat que l'òrgan de contractació, atesa la naturalesa i circumstàncies del contracte, no ho estime aconsellable.  
Article 113.  Determinació de danys i perjudicis que haja d'indemnitzar el contractista  
En els casos de resolució per incompliment culpable del contractista, la determinació dels danys i perjudicis que haja d'indemnitzar aquest es durà a terme per l'òrgan de contractació en decisió motivada prèvia audiència d'aquest, atenent, entre altres factors, al retard que implique per a la inversió projectada i a les majors despeses que ocasione a l'Administració.  
C) Tot això tenint en compte que, actualment, en superior de territori i virtut de les disposicions transitòries de les normes citades en el fonament jurídic primer, no és necessari el dictamen del Consell Urbanisme o òrgan que l'haja substituït en les seues funcions.  
  
Cinqué. Segons informe de la Tresoreria de l'Ajuntament de data 10 de febrer de 2022, Costa Costur, SL, amb CIF L74829459, té depositat un aval bancari de Caixa d'Estalvis de València, Castelló i Alacant, Bancaixa, de data 2 de juliol de 2002, per import de seixanta-huit mil sis-cents trenta euros amb huitanta-set cèntims (68.630,87 €), i inscrit en el Registre Especial d'Avals i Garanties amb el número 959. 73183267Q9, en concepte de garantia per a assegurar el compliment per l'urbanitzador de totes les seues obligacions contretes en virtut del conveni urbanístic.  
  
Sisé. En sessió del Ple de l'Ajuntament celebrada el dia 3 de març de 2022 es va acordar:  
«Primer. Incoar el procediment de resolució contractual de la condició d'agent urbanitzador del Programa d'actuació integrada per al desenvolupament de la unitat d'execució1 del sector 1 (Urbanització Lloma Blanca) de Costur a la mercantil Costa Costur, SL, amb CIF S72722686 i domicili en c/ República Argentina, núm. 37, 12722, Castelló de la Plana, motivat per:  
1. Haver-se produït la caducitat de l'adjudicació del programa (article 29, 10, paràgraf segon, de la LRAU), concorrent les següents causes de resolució imputables a l'incompliment de la urbanitzadora, Costa Costur, SL:  
1.1. La prevista en l'article 111, e) i g), del Reial decret legislatiu 2/2000, això és:  
e) La demora en el compliment dels terminis per part del contractista i l'incompliment del termini assenyalat en l'article 71.2, lletra d).  
g) L'incompliment de les restants obligacions contractuals essencials.  
1.2. Les previstes en les estipulacions 8.2.1 i 9.1, últim paràgraf, del conveni urbanístic.  
2. En segon lloc, per haver-se produït una situació anàloga a la prevista en l'article 111.a del Reial decret legislatiu 2/2000, això és, «la mort o incapacitat sobrevinguda del contractista individual o l'extinció de la personalitat jurídica del contractista», a causa del tancament del full registral de Costa Costur, SL, a la falta de presentació per aquesta dels comptes anuals, i a la retirada del NIF a Costa Costur, SL.  
3. En tercer lloc, per la declaració en estat d'insolvència de Costa Costur, SL, per part del Jutjat Social, constitutiva de la causa de resolució prevista en l'article 111.b del Reial decret legislatiu 2/2000, és a dir, «la declaració de fallida, de suspensió de pagaments, de concurs de creditors o d'insolvent fallit en qualsevol procediment, o l'acord de quitació i espera.»  
  
Segon. Concedir a la mercantil Costa Costur, SL, com a urbanitzador, un període d'audiència de 10 dies naturals, perquè puga formular al·legacions i presentar quanta documentació estime pertinents en defensa dels seus drets, amb caràcter previ al fet que es dicte acord resolent el conveni urbanístic subscrit de juliol de 2002.  
  
Tercer. Concedir a Caixa d'Estalvis de València, Castelló i Alacant, Bancaixa, com a entitat avaladora, un període d'audiència de 10 dies naturals, a comptar de la recepció de la present, perquè formule les al·legacions que entenga pertinents en defensa dels seus drets, i es comunica que la resolució de l'adjudicació de la condició d'urbanitzador per causa de la qual haguera sigut declarat culpable Costa Costur, SL, donarà lloc a l'execució de les garanties depositades en aquest ajuntament.  
  
  
Quart. Facultar l'Alcaldia Presidència per a l'adopció dels actes de tràmit que siguen necessaris en el present procediment.  
  
Cinqué. Notificar aquest acord a les persones interessades en l'expedient, i es comunica que com a acte de tràmit que no posa fi a la via administrativa, no es pot interposar cap recurs.»  
  
Seté. Intentada la notificació a la urbanitzadora, Costa Costur, SL, per correu certificat amb justificant de recepció, amb núm. de registre d'eixida 6266-M-TW-76, de data 04.03.2022, i hora 12.52; va resultar intentada sense efecte; pel que es va procedir a notificar mitjançant la publicació d'anunci en el tauler edictal únic del Boletín Oficial del Estado (BOE 75, 29 de març de 2022, suplement de notificacions).  
  
Transcorreguts els 10 dies hàbils concedits a Costa Costur, SL, per a comparéixer i recollir la notificació (des del 30.03.2022 al 12.04.2022), així com els deu dies naturals del període d'audiència, Costa Costur, SL, no ha comparegut en l'expedient ni ha formulat al·legacions.  
  
Huité. La notificació a l'entitat avaladora, Caixa d'Estalvis de València, Castelló i Alacant, Bancaixa; es va efectuar a la seua successora, Caixabank, SA, mitjançant carta remesa per correu certificat amb justificant de recepció amb número de registre d'eixida 9414-N-MM-49, amb data 04.03.2022 i hora 12.51. Consta la recepció d'aquesta carta per la destinatària amb data 08.03.2022.  
L'entitat avaladora no s'ha personat en l'expedient ni ha efectuat al·legacions en el termini de deu dies que se li concedia en la notificació.  
  
Vist el que antecedeix, es considera que l'expedient ha seguit la tramitació establida en la legislació aplicable i és procedent aprovar-lo pel Ple, d'acord amb el que es disposa en l'article 22 de la Llei 7/1985, de 2 d'abril, reguladora de les bases de règim local.  
Per això, de conformitat amb el que s'estableix en l'article 175 del Reglament d'organització, funcionament i règim jurídic de les entitats locals, aprovat per Reial decret 2568/1986, de 28 de novembre, el que subscriu eleva la proposta de resolució següent:»  
Aquesta alcaldia proposa als senyors regidors l'adopció dels acords continguts en l'indicat informe - proposta de secretària.»  
A la qual es dona lectura, pel secretari actual, al costat de la part dispositiva de la proposta d'acord.  
Seguidament l'alcalde president realitza una breu intervenció (en síntesi) en la qual manifesta la conveniència d'adoptar l'acord en el sentit proposat.  
Plantejada per l'alcalde president la votació, en els termes ressenyats en la proposta.  
Acabada la votació, ordinària, l'alcalde president, declararà aprovada per unanimitat (senyors regidors assistents, els set que integren la corporació - vots a favor: set (7), V. Garcia, J.L. García, I. Garcia i Josefa A. Latorre del PP, Centelles, Bachero i Ribes del PSOE - Vots en contra: zero (0) - abstencions: Zero (0), la proposta de l'Alcaldia i acordats així mateix per unanimitat els punts següents:  
  
  
Primer  
Resoldre el conveni urbanístic de 9 de juliol de 2002 subscrit entre l'Ajuntament de Costur i la mercantil Costa Costur, SL, amb CIF G25278596, rescindint l'adjudicació de la condició d'agent urbanitzador del Programa per al desenvolupament de l'actuació integrada corresponent a la unitat d'execució 1 del sector 1 del sòl urbanitzable residencial de Costur, atés que s'ha acreditat en l'expedient l'incompliment culpable de les seues obligacions contractuals per greu demora en el compliment dels terminis, havent-se produït la caducitat de l'adjudicació del programa (article 29, 10, paràgraf segon, de la LRAU) i concorrent les causes de resolució previstes en l'article 111, e) i g), del Reial decret legislatiu 2/2000,  text refós de la Llei de contractes de les administracions públiques.  
Així mateix, amb caràcter subsidiari, concorrerien també les causes de resolució previstes en els apartats a) i b) de l'article 111 d'aqueix mateix Reial decret legislatiu 2/2000.  
  
Segon  
Confiscar la garantia depositada per Costa Costur, SL, consistent en aval bancari de Caixa d'Estalvis de València, Castelló i Alacant, Bancaixa, de data 2 de juliol de 2002, per import de seixanta-huit mil sis-cents trenta euros amb huitanta-set cèntims (68.630,87 €), i inscrit en el Registre Especial d'Avals i Garanties amb el número 959. 90600302I5.  
  
  
Tercer  
Concloure, en el règim propi de les actuacions aïllades i per gestió directa, la urbanització de la unitat d'execució 1 del sector 1 del sòl urbanitzable residencial de Costur.  
  
Quart  
Declarar l'edificabilitat dels solars compresos en la unitat d'execució 1 del sector 1 del sòl urbanitzable residencial de Costur, atés que els seus propietaris han contribuït prou a les càrregues d'urbanització, tenint en compte que qualsevol llicència d'edificació que se sol·licite s'haurà d'atorgar condicionant l'obtenció de llicència d'ocupació a la prèvia i efectiva conclusió de les obres d'urbanització.  
  
Cinqué  
Iniciar els tràmits per a la liquidació de l'obra d'urbanització de la unitat d'execució 1 del sector 1 del sòl urbanitzable residencial de Costur. A l'efecte del que es preveu en l'article 151 del Reial decret legislatiu 2/2000, se citarà a Costa Costur, SL, en el domicili que consta en l'expedient de contractació, perquè assistisca a la comprovació, mesurament i liquidació de les obres realitzades conformement al projecte, i es fixaran els saldos pertinents a favor o en contra del contractista.  
  
Sisé  
Iniciar una vegada efectuada la liquidació de l'obra d'urbanització de la unitat d'execució 1 del sector 1 del sòl urbanitzable residencial de Costur, expedient per a la determinació dels danys i perjudicis causats per l'incompliment culpable de Costa Costur, SL.  
  
Seté  
Una vegada siga ferma en via administrativa el present acord, publicar en el Diari Oficial de la Generalitat Valenciana, prèvia remissió d'un certificat d'aquest a la Conselleria d'Habitatge, Obres Públiques i Vertebració del Territori per a constància en el Registre Autonòmic de Programes i Agrupacions d'Interés Urbanístic.»  
Cosa que es fa pública, en compliment del que es disposa en l'article 59 de la Llei 6/1994, de 15 de novembre, reguladora de l'activitat urbanística, d'aplicació al present expedient:  
  
Contra el present acord, que posa fi a la via administrativa, pot interposar alternativament recurs de reposició potestatiu davant el Ple d'aquest Ajuntament, en el termini d'un mes a comptar de l'endemà de la publicació del present anunci, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu, davant el Jutjat Contenciós Administratiu de Castelló de la Plana, en el termini de dos mesos, a comptar de l'endemà de la publicació del present anunci, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'opta per interposar el recurs de reposició potestatiu, no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci. Tot això sense perjudici que es puga interposar qualsevol altre recurs que poguera estimar més convenient al seu dret.  
  
  
Costur, 5 d'octubre de 2023.- L'alcalde president: Gerardo Nebot Nebot.